আকিদাতুন নাসাফি

আকিদাতুন নাসাফি () হলো ইসলামী আকিদার উপর লিখিত মাতুরিদি ধারার একটি ধ্রুপদী পুস্তিকা, যার লেখক স্বত্ত্ব হানাফী আলেম আবু হাফস ওমর আন-নাসাফির দিকে সম্পৃক্ত করা হয়। কিছু গবেষক বুরহানুদ্দিন আন-নাসাফিকে লেখক হিসেবে উল্লেখ করেছেন, তবে প্রাচীন পাণ্ডুলিপি এবং আধুনিক গবেষণা আবু হাফস ওমর আন-নাসাফিকেই লেখক হিসেবে সমর্থন করে। এই পুস্তিকাটি সম্ভবত সেলজুক শাসকদের অনুরোধে লেখা হয়েছিল, যাতে সুন্নি আকিদার স্পষ্ট বিবৃতি উপস্থাপন করা যায় এবং শিয়া ইসমাইলি মতবাদ সহ বিভিন্ন ধর্মসম্প্রদায়ের প্রভাব মোকাবিলা করা যায়। এই পুস্তিকাটি আবুল মুঈন আন-নাসাফির তাবসিরাত আল-আদিলাহ গ্রন্থের সংক্ষিপ্তসার হিসেবে বিবেচিত হয়, যা আবার আবু মনসুর আল-মাতুরিদির কিতাবুত তাওহীদ গ্রন্থের ওপর ভিত্তি করে রচিত। পুস্তিকাটি সময়ের সাথে সাথে ব্যাপক পাঠক প্রিয়তা লাভ করে, বিশেষ করে আল-তাফতাজানির প্রথম ও প্রধান ব্যাখ্যাগ্রন্থ শরহুল আকাঈদ আন নাসাফিয়্যা রচনার পর। এটি শতাব্দীর পর শতাব্দী ধরে উসমানীয় খিলাফত এবং অন্যান্য প্রতিষ্ঠান যেমন আল-আজহার বিশ্ববিদ্যালয়ে পড়ানো হতো। আজও এটি ইসলামী আকিদা সম্পর্কিত একটি প্রধান পাঠ্যপুস্তক হিসেবে পঠিত হয়।

 সংকলন 
ইরানের মক্তাবায়ে মজলিসে শুরায়ে ইসলামিতে সংরক্ষিত কিছু পারস্য পাণ্ডুলিপি অনুযায়ী, এটি সেলজুক শাসকদের অনুরোধে সংকলিত হয়েছিল, যাতে সুন্নি আকিদা একত্রিত করা যায় এবং সিস্তান প্রদেশে ছড়িয়ে থাকা বিভিন্ন ধর্মসম্প্রদায়, সম্ভবত ইসমাইলিদের প্রভাব মোকাবিলা করা যায়। এ কাজের জন্য সিস্তানের আমির আবুল ফজল তার অধীনস্থ সুলতান আহমদ সানজারের সহায়তা চেয়েছিলেন। তিনি সমরকন্দের আলেমদের নির্দেশ দেন যে, আহলুস সুন্নাহ ওয়াল জামাতের প্রধান নীতিগুলো তুলে ধরে একটি পুস্তিকা প্রস্তুত করুন। এই কাজটি করার জন্য আবু হাফস ওমর আন-নাসাফিকে নির্বাচিত করা হয়। পুস্তিকাটি সম্পূর্ণ হওয়ার পরে, তিনি এটি সমরকন্দের আলেমদের কাছে উপস্থাপন করেন। তারা এর বিষয়বস্তু পর্যালোচনা করে অনুমোদন করেন এবং পাণ্ডুলিপিতে স্বাক্ষর করেন, যা এক ধরণের আনুষ্ঠানিক অনুমোদন হিসেবে গণ্য হয়। এইভাবে, পুস্তিকাটি আকিদার মানদণ্ড হিসেবে প্রতিষ্ঠিত হয় এবং সেলজুক সাম্রাজ্য দ্বারা আনুষ্ঠানিকভাবে স্বীকৃত হয়। প্রাথমিকভাবে ফার্সি ভাষায় লেখা হলেও, পরে এটি আরবিতে অনূদিত ও প্রচারিত হয়, যাতে একটি অতিরিক্ত অংশ হিসেবে আসবাবুল ইলম অন্তর্ভুক্ত করা হয়েছিল, যা ফার্সি সংস্করণে ছিল না। পুস্তিকাটি মূলত প্রাচীন হানাফি আকিদা গ্রন্থগুলোর সংক্ষিপ্তসার, বিশেষ করে আবুল মুঈন আন-নাসাফির তাবসিরাত আল-আদিলাহ, যা আবার আল-মাতুরিদির কিতাবুত তাওহীদ গ্রন্থের ওপর ভিত্তি করে রচিত। ফলে আন-নাসাফিকে স্বাধীন লেখক হিসেবে নয়, বরং সংকলক ও সংক্ষিপ্তকারক হিসেবে ধরা হয়।

 লেখক স্বত্ত্ব 

 সারসংক্ষেপ 

 মূলনীতি 

 উত্তরাধিকার 

 তথ্যসূত্র 

 বহিঃসংযোগ 
 ইংরেজি ভার্সন

বিষয়শ্রেণী:মাতুরিদি সাহিত্য
বিষয়শ্রেণী:আকীদার বই
বিষয়শ্রেণী:সুন্নি সাহিত্য
বিষয়শ্রেণী:হানাফি সাহিত্য
বিষয়শ্রেণী:ইসলামি ধর্মতত্ত্ব বই
বিষয়শ্রেণী:ইসলামি বিশ্বাস ও মতবাদ